wannaphong/clean_thaiwikipedia huggingface dataset:
# แนวรบยูเครนที่ 1
แนวรบยูเครนที่ 1  เดิมเรียกว่าแนวรบโวโรเนจ (Воронежский Фронт) เป็นรูปขบวนหลักของกองทัพแดงในช่วงสงครามโลกครั้งที่สอง ซึ่งเทียบเท่ากับหมู่กองทัพตะวันตก โดยพวกเขาได้เข้าไปมีส่วนร่วมในยุทธการที่เบอร์ลินซึ่งเป็นเมืองหลวงของนาซีเยอรมนี

 ช่วงทำสงคราม 
ในช่วงเดือนแรกของสงครามจาก 16 ภูมิภาคของยูเครน สำนักงานเกณฑ์ทหารได้ระดมพลประมาณ 2.5 ล้านนาย ทหารอาสาสมัคร 1.3 ล้านนายจากฝั่งซ้ายและภาคใต้ของยูเครนได้ต่อสู้ปะทะกับศัตรู ใน ค.ศ. 1941 พลเมืองของสาธารณรัฐสังคมนิยมโซเวียตยูเครนคนถูกส่งไปยังกองทัพแดงและกองทัพเรือโซเวียต ชาวยูเครนได้เติมเต็มหน่วยของแนวรบด้านใต้และตะวันตกเฉียงใต้เป็นส่วนใหญ่ ซึ่งเป็นส่วนสำคัญของกองทัพที่ 37, 38, 40, กองพลน้อยทหารราบที่ 13 และ 17 และต้องขอบคุณการดำเนินการระดมพล โดยการมีส่วนของพลเมืองยูเครนในหน่วยต่อสู้ในทิศตะวันตกเฉียงใต้ถึง 50 เปอร์เซ็นต์ ซึ่งสิ่งนี้เกินอัตราร้อยละของยูเครนจากกองทัพโดยรวมอย่างมีนัยสำคัญ

เมื่อวันที่ 20 ตุลาคม ค.ศ. 1943 แนวรบโวโรเนจได้รับการเปลี่ยนชื่อเป็นแนวรบยูเครนที่ 1 การเปลี่ยนชื่อนี้สะท้อนให้เห็นถึงการเขยิบฐานะทางทิศตะวันตกของกองทัพแดงในการศึกเพื่อต่อต้านแวร์มัคท์ของเยอรมัน โดยปล่อยให้รัสเซียอยู่ข้างหลังและเคลื่อนทัพเข้ามาอยู่ในยูเครน แนวรบนี้เข้าร่วมหรือทำการต่อสู้ในยูเครน, โปแลนด์, เยอรมนี และเชโกสโลวาเกียในช่วง ค.ศ. 1944 ถึง 1945

ระหว่าง ค.ศ. 1944 แนวรบนี้เข้าร่วมกับแนวรบอื่นในยุทธการคอร์ซุน-เชฟเชนคีฟสกี และยุทธการฮูเบสพ็อกเกตในยูเครน ซึ่งดำเนินการการรุกลวอฟ–ซานโดเมียร์ซ โดยแนวรบนี้ได้ทำการควบคุมกองทัพรถถังอารักขาโซเวียตที่ 1, กองทัพรถถังอารักขาที่ 3, กองทัพรถถังที่ 4, กองทัพอารักขาที่ 3, กองทัพอารักขาที่ 5, กองทัพที่ 13, กองทัพที่ 38 และกองทัพที่ 60 จากนั้นจึงมีส่วนร่วมในยุทธการสำหรับเทอร์โนพิล

ใน ค.ศ. 1945 แนวรบนี้ได้มีส่วนร่วมในการรุกวิสตูลา–โอเดอร์ และดำเนินการในไซลีเชีย รวมถึงปฏิบัติการปราก ตลอดจนการล้อมเบร็สเลา นอกจากนี้ยังมีส่วนร่วมในปฏิบัติการเบอร์ลินในประเทศเยอรมนีและโปแลนด์ แนวรบนี้ยังดำเนินการในส่วนสำคัญของการล้อมรอบฮัลเบอ ซึ่งกองทัพเยอรมันที่ 9 ส่วนใหญ่ถูกทำลายทางใต้ของกรุงเบอร์ลิน มาถึงตอนนี้กองทัพโปแลนด์ที่สองได้ปฏิบัติการในฐานะส่วนหนึ่งของแนวรบ ในที่สุดแนวรบยูเครนที่ 1 ได้จัดเตรียมการป้องกันการโจมตีจากอาร์เมเวนค์ ซึ่งมีวัตถุประสงค์เพื่อบรรเทาเบอร์ลินและกองทัพที่ 9 ทั้งนี้ การรุกปรากเป็นยุทธการสุดท้ายของสงครามโลกครั้งที่สองในทวีปยุโรป

หลังจากสงคราม กองบัญชาการส่วนหน้าได้จัดตั้งกองกลางกองกำลังของกองทัพแดงในออสเตรียและฮังการีจนถึง ค.ศ. 1955 และได้รับการฟื้นฟูใน ค.ศ. 1968 ในประเทศเชโกสโลวาเกียในฐานะมรดกของเหตุการณ์ปรากสปริง

 ผู้บัญชาการ 
 พลเอก นีโคไล เอฟ. วาตูติน (ตุลาคม ค.ศ. 1943 – มีนาคม ค.ศ. 1944)
 จอมพล เกออร์กี เค. จูคอฟ (มีนาคม – พฤษภาคม ค.ศ. 1944)
 จอมพล อีวาน เอส. โคเนฟ (พฤษภาคม ค.ศ. 1944 – พฤษภาคม ค.ศ. 1945)
# ยุทธการบนน้ำแข็ง
ยุทธการบนน้ำแข็ง เกิดขึ้นเมื่อวันที่ 5 เมษายน ค.ศ. 1242 เป็นการสู้รบระหว่างสาธารณรัฐนอฟโกรอดกับนักรบครูเสดที่นำโดยภาคีลิโวเนีย ยุทธการครั้งนี้เป็นส่วนหนึ่งของสงครามครูเสดตอนเหนือ และเป็นที่รู้จักจากการสู้รบบนทะเลสาบไปปัสที่เป็นน้ำแข็ง

สงครามครูเสดตอนเหนือเป็นการทัพของนักรบครูเสดต่อผู้นับถือลัทธินอกศาสนาในดินแดนบอลติก ในปี ค.ศ. 1236 สมเด็จพระสันตะปาปาเกรกอรีที่ 9 ประกาศสงครามกับชาวสลาฟ โดยเฉพาะสาธารณรัฐปัสคอฟและสาธารณรัฐนอฟโกรอด แต่ในปีเดียวกัน อัศวินภราดรภาพลิโวเนียแห่งดาบพ่ายให้กับชาวสโมจิเทียในยุทธการที่ซัลเลอ ความพ่ายแพ้ดังกล่าวทำให้ภราดรภาพลิโวเนียกลายสภาพเป็นส่วนหนึ่งของอัศวินทิวทอนิกและกลายเป็นภาคีลิโวเนีย ในปี ค.ศ. 1240 อัศวินทิวทอนิกตีเมืองปัสคอฟ อิสบอสก์และโคปอรีย์ ซึ่งเป็นเมืองที่อยู่ใกล้กับนอฟโกรอด ด้านนอฟโกรอดเรียกตัวอเล็กซานเดอร์ เนฟสกีที่ถูกเนรเทศให้กลับมาปกป้องเมือง อเล็กซานเดอร์ยึดเมืองปัสคอฟและโคปอรีย์คืนได้ในปีต่อมา

ฤดูใบไม้ผลิ ค.ศ. 1242 อัศวินทิวทอนิกปะทะกับทัพอเล็กซานเดอร์ใกล้เมืองดอร์ปัต (เมืองตาร์ตูในปัจจุบัน) อเล็กซานเดอร์ตัดสินใจถอยทัพไปที่ฝั่งตะวันออกของทะเลสาบไปปัส โดยมีทัพลิโวเนียตามมา การประมาณการขั้นต่ำของทัพลิโวเนียอยู่ที่ 2,600 คน ส่วนใหญ่เป็นอัศวินเยอรมัน-เดนมาร์กและทหารราบเอสโตเนีย ในขณะที่ทัพอเล็กซานเดอร์อยู่ที่ 5,000 คน การสู้รบเริ่มขึ้นเมื่อทัพลิโวเนียซึ่งมีอัศวินเป็นทัพหน้าเป็นฝ่ายบุกเข้าหา ในช่วงเวลาที่ทั้งสองฝ่ายสู้กันในระยะประชิด อเล็กซานเดอร์และอันเดรย์ ยาโรสลาวิช น้องชายที่ตั้งทัพอยู่ที่ปีกทั้งสองข้างเข้าล้อมทัพลิโวเนีย การสู้รบจบลงเมื่อทัพลิโวเนียบางส่วนฝ่าวงล้อมและหลบหนี ในขณะที่บางส่วนที่กำลังรบติดพันอยู่ถูกสังหาร

ผลของยุทธการครั้งนี้ทำให้การขยายดินแดนทางตะวันออกของอัศวินทิวทอนิกสิ้นสุดลงRiley-Smith Jonathan Simon Christopher.The Crusades: a History, USA, 1987,, p.198. และเกิดพรมแดนถาวรระหว่างดินแดนที่นับถือนิกายโรมันคาทอลิกกับอีสเทิร์นออร์ทอดอกซ์Hosking, Geoffrey A..Russia and the Russians: a history, USA, 2001, , p.65. ในปี ค.ศ. 1574 คริสตจักรรัสเซียออร์ทอดอกซ์ประกาศในอเล็กซานเดอร์เป็นนักบุญ เหตุการณ์ยุทธการบนน้ำแข็งได้รับการสร้างเป็นภาพยนตร์ในปี ค.ศ. 1938 ในชื่อ อะเลคซันดร์ เนฟสกี กำกับโดยเซียร์เกย์ ไอเซนสไตน์
# ภาษาเบ
ภาษาเบ หรือ ภาษาอังเบ  หรือในประเทศจีนเรียกว่า ภาษาหลินเกา  เป็นภาษาที่มีผู้พูด 600,000 คน และ 100,000 คนในจำนวนนั้นพูดภาษานี้ได้ภาษาเดียว มีการพูดบนชายฝั่งทางตอนกลางเหนือของเกาะไหหลำ รวมถึงในเขตชานเมืองของไหโข่ว เมืองเอกของเกาะ

ผู้พูดภาษานี้มักเรียกตัวเองว่าอังโว  โดย [ʔaŋ˧] เป็นหน่วยคำเติมหน้าสำหรับบุคคล และ [vo˧] หมายถึงหมู่บ้าน (Liang 1997:1)

แฮนเซลล์ (1988) คาดว่าภาษานี้เป็นกลุ่มภาษาพี่น้องของกลุ่มภาษาไท เนื่องจากคำศัพท์คล้ายกัน และเสนอกลุ่มภาษาเบ–ไท
# กีโยม เกรเชิน
กีโยม เกรเชิน (เกิด ค.ศ. 1977) เป็นอดีตนักฟุตบอลชาวฝรั่งเศสซึ่งเล่นในตำแหน่งกองกลาง เขาเคยเป็นผู้จัดการสโมสรฟุตบอลฮหว่างอัญซาลายhttp://www.footballdatabase.eu/football.joueurs.guillaume.graechen.31829.en.html
# ภาษาจี่เจ้า
ภาษาจี่เจ้า  เป็นภาษาในตระกูลภาษาขร้า-ไทที่ยังไม่ได้จัด พูดในหมู่บ้านจี่เจ้า (吉兆村), เมืองถังบา (覃巴镇), หวูชวน อาจจะเกี่ยวข้องกับภาษาเบ
# เลซีย์ อีแวนส์
เมซีย์ เอสเทรลลา-แคดเลก (Macey Estrella-Kadlechttps://www.dvidshub.net/image/1758961/mcrd-parris-island-anti-terrorism-force-protection-exercise  เกิด 24 มีนาคม 1990) เป็นนักมวยปล้ำอาชีพชาวอเมริกันและอดีตนาวิกโยธินสหรัฐที่เซ็นสัญญากับ WWE ภายใต้ชื่อ เลซีย์ อีแวนส์ (Lacey Evans)

แชมป์และรางวัล
 American Premier Wrestling
 APW World Heavyweight Championship (1 time)
 Pro Wrestling Illustrated
 Ranked No. 23 of the top 100 female wrestlers in the PWI Women's 100 in 2019
 WWE
 Slammy Award (1 time)
 Trash Talker of the Year (2020)
# ตำบลงิ้วงาม (อำเภอเมืองอุตรดิตถ์)
ตำบลงิ้วงาม เป็นตำบลหนึ่งในอำเภอเมืองอุตรดิตถ์ จังหวัดอุตรดิตถ์ มีประชากรทั้งหมด  9,052  คนใน  3,801  ครัวเรือน  แยกเป็นประชากรชาย  4,367  คน  และประชากรหญิง  4,685  คน
ส่วนใหญ่นับถือศาสนาพุทธ และศาสนาคริสต์ มีพื้นที่ทั้งหมดประมาณ 59 ตารางกิโลเมตร หรือประมาณ 36,875 ไร่

ตำบลต่อกัน
 ทิศเหนือ ติดต่อกับ ตำบลขุนฝาง
 ทิศใต้ ติดต่อกับ ตำบลคุ้งตะเภา
 ทิศตะวันออก ติดต่อกับ ตำบลผาจุก
 ทิศตะวันตก ติดต่อกับ ตำบลท่าเสา และตำบลน้ำริด 
หมู่บ้าน
 บ้านวังสีสูบปกครองโดยนายบุญโชติ ขุนวิทยา
 บ้านวังสีสูบ ปกครองโดย นายสมศักดิ์  ครอบครอง
 บ้านไร่กล้วย  ปกครองโดย นายเศรษฐพงษ์ วงศ์เปี่ยม
 บ้านงิ้วงาม  ปกครองโดย นายเจริญ ปาด้วง
 บ้านงิ้วงาม  ปกครองโดย นางณิชาพัฒน์ มณีนุท
 บ้านวังขอน  ปกครองโดย นายประหยัด แดงใส
 บ้านวังขอน (กำนัน) ปกครองโดย นายไพโรจน์ จันทินทรางกุล
 บ้านปากฝาง  ปกครองโดย นายอำพร นิ่มอนันต์
 บ้านปากฝาง  ปกครองโดย นายสุรเสน เอี้ยงเอี่ยม
 บ้านปากฝาง  ปกครองโดย นายสำเริง  แก้วแก้ว
 บ้านน้ำไผ่  ปกครองโดย นายประจวบ  ยั่งยืน
 บ้านปากฝาง  ปกครองโดย นายทวีป คลังกรณ์
 บ้านไร่กล้วยเหนือ ปกครองโดย นายทองใบ  จูบรรจง
 บ้านปากฝาง ปกครองโดย นายวิเชษฐ์ อภิลักษณ์นัย
 บ้านงิ้วงาม ปกครองโดย ร.ต.ทรวง นาพันธ์
 บ้านวังสีสูบ ปกครองโดย นายลำดวน  วงษ์หล้า
อ้างอิง

งิ้วงาม
หมวดหมู่:อำเภอเมืองอุตรดิตถ์
# เหงียน ต๊วน อัญ
เหงียน ต๊วน อัญ (เกิด 16 พฤษภาคม พ.ศ. 2538) เป็นนักฟุตบอลชาวเวียดนามที่เล่นเป็นกองกลางตัวกลางให้กับสโมสรฟุตบอลฮหว่างอัญซาลายและฟุตบอลทีมชาติเวียดนาม

ต๊วน อัญ เป็นหนึ่งในกองกลางที่มีพรสวรรค์มากที่สุดที่ฟุตบอลเวียดนามเคยเห็น เขาเป็นตัวแทนทีมชาติเวียดนาม รุ่นอายุไม่เกิน 19 ปี และรุ่นอายุไม่เกิน 23 ปี เขาได้รับเลือกให้เป็นนักเตะยอดเยี่ยมแห่งปี พ.ศ. 2557http://www.vietnamplus.vn/qua-bong-vang-u21-tuan-anh-em-may-man-hon-cong-phuong-va-anh-toan/317401.vnp
# การเกิดอารมณ์เพศจากสิ่งเฉพาะ
การเกิดอารมณ์เพศจากสิ่งเฉพาะ หรือ เฟทิชิซึม  เป็นรสนิยมทางเพศรูปแบบหนึ่งที่เข้าข่ายลักษณะกามวิปริตที่มี วัตถุที่ไม่เกี่ยวข้องกับมนุษย์ (เฟทิช, fetish) เป็นสิ่งเร้าความรู้สึกทางเพศ การเกิดอารมณ์เพศจากสิ่งเฉพาะนั้นมักไม่มองว่าเป็นพยาธิสภาพ หรือเป็น โรคทางจิตเวช

ในบรรดาวัตถุเฟทิชนั้นรวมถึงบางส่วนของร่างกายหรืออวัยวะใดอวัยวะหนึ่งของมนุษย์เป็นเฉพาะส่วน เช่น นิ้วมือเรียว ท้องคนน้ำหนักเกิน หรือ เรียวขา ความปรารถนาทางเพศแบบนี้สามารถแยกย่อยเป็นอีกประเภทที่เรียกว่า ความปรารถนาทางเพศกับร่างกายเฉพาะส่วน (partialism)Milner, J. S., & Dopke, C. A. (1997). Paraphilia Not Otherwise Specified: Psychopathology and theory. In D. R. Laws and W. O'Donohue (Eds.), Sexual deviance: Theory, assessment, and treatment. New York: Guilford. ในปัจจุบัน การเกิดอารมณ์เพศจากสิ่งเฉพาะสามารถแบ่งออกเป็นประเภทย่อยได้หลายประเภท เช่น ความปรารถนาทางเพศกับเสื้อผ้าและเครื่องนุ่งห่ม (cloth fetish), ความปรารถนาทางเพศกับรองเท้า (shoes fetish), ความปรารถนาทางเพศกับเรียวขา (legs fetish) เป็นต้น

ในประเทศไทย ผู้คนยังไม่ค่อยเป็นที่รู้จักกับนิยามคำว่า "เฟทิชิซึม" หรือ "การเกิดอารมณ์เพศจากสิ่งเฉพาะ" และยังถูกมองเป็นเรื่องแปลกประหลาดและขับขันในคนบางกลุ่ม

 สาเหตุ 
การเกิดอารมณ์เพศจากสิ่งเฉพาะมักเป็นที่ปรากฏชัดในช่วงเข้าสู่วัยรุ่น ในปัจจุบันวงการแพทย์และจิตวิทยายังไม่สามารถระบุเหตุผลที่ชัดเจนของรสนิยมทางเพศนี้ได้ Bancroft, John (2009). Human Sexuality and Its Problems. Elsevier Health Sciences. pp. 283–286.

บางตำราอาจกล่าวว่าเป็นพฤติกรรมที่เกิดมาจาก การวางเงื่อนไขแบบดั้งเดิม โดยอ้างการทดลองบางชุดที่ให้อาสาสมัครชายถูกผูกพฤติกรรมแบบมีเงื่อนไขกับวัตถุเฟทิช เช่น รองเท้าบู๊ตส์ รูปทรงเรขาคณิต หรือ โหลหยอดเงิน พบว่าเกิดการกระตุ้นเร้าทางเพศในคอนเวนชันนาล เอโรทิคา (conventional erotica) ในระบบประสาท อย่างไรก็ตาม จอห์น บอนครอฟท์ ผู้เชี่ยวชาญด้านเพศศึกษา ปฏิเสธว่าพฤติกรรมแบบการใช้เงื่อนไขอย่างเดียวไม่สามารถทำให้เกิดความปรารถนาทางเพศกับวัตถุได้ เขาเสริมว่าปัจจัยอื่น ๆ อาจส่งผลต่อการแสดงออกของความปรารถนาทางเพศกับวัตถุ เช่น ความผิดปกติระหว่างระยะการเรียนรู้เรื่องเพศ

จากทฤษฎีการเรีบนรู้พฤติกรรมแบบฝังใจ (imprinting) อธิบายไว้ว่ามนุษย์เรียนรู้ที่จะจดจำลักษณะที่ดึงดูดทางเพศขณะที่ยังเป็นเด็ก ดังนั้นความปรารถนาทางเพศกับวัตถุอาจเกิดจากการที่ในวัยเด็กคลุกคลีหรือเกิดการฝังใจ (imprint) ที่ผิดไปว่าวัตถุว่าเป็นสิ่งที่ดึงดูดทางเพศ หรือจำกัดวัตถุที่ดึงดูดทางเพศเป็นวัตถุเฉพาะบางกลุ่มเท่านั้น

 ประเภทของการเกิดอารมณ์เพศจากสิ่งเฉพาะ 
จากการตรวจสอบกรณีของผู้ได้รับการวินิจฉัยอย่างมีนัยสำคัญทางคลินิกว่ามีการเกิดอารมณ์เพศจากสิ่งเฉพาะ ทั้งหมด 48 กรณี พบว่าประกอบด้วยการเกิดอารมณ์เพศจากสิ่งเฉพาะต่าง ๆ ดังนี้ ความปรารถนาทางเพศกับเสื้อผ้าหรือเครื่องนุ่งห่ม (clothing fetishism) 58.3%, ความปรารถนาทางเพศกับวัตถุที่ทำมาจากยาง (rubber fetishism) 22.9%, ความปรารถนาทางเพศกับรองเท้า (footwear fetishism) 14.6%, ความปรารถนาทางเพศกับอวัยวะหรือส่วนของร่างกายเป็นเฉพาะ (body parts fetishism) 14.6%, ความปรารถนาทางเพศกับเครื่องหนัง (leather fetishism) 10.4% และ ความปรารถนาทางเพศกับเนื้อผ้าหรือของนุ่ม (soft materials fetishism) 6.3%
# ภาษาไหลดั้งเดิม
ภาษาไหลดั้งเดิม เป็นภาษาดั้งเดิมที่เกิดจากการสืบสร้างบรรพบุรุษของภาษาทั้งหมดในกลุ่มภาษาไหล การสืบสร้างภาษานี้ได้แก่งานของ Matisoff (1988), Thurgood (1991), Wu (2000), Ostapirat (2004) และ Norquest (2007)
 ระบบเสียง 
+ พยัญชนะภาษาไหลดั้งเดิม (Norquest 2007)  ริมฝีปาก ปุ่มเหงือก หลังปุ่มเหงือก เพดานแข็ง เพดานอ่อน เส้นเสียง เส้นเสียงหรือกักเส้นเสียงลมเข้า ɓ ɗ  tɕ k ʔ ไม่ก้อง พ่นลม pʰ tʰ tʃʰ tɕʰ kʰ เสียดแทรก ไม่ก้อง f s     เสียดแทรก ก้อง C-β     ɦ นาสิก ไม่ก้อง m̥ n̥  ɲ̊ ŋ̊  นาสิก ก้อง C-m C-n  C-ɲ C-ŋ  ข้างลิ้น ไม่ก้อง  ʰl     ข้างลิ้น ก้อง  C-l     ลิ้นกระทบ  ɾ     รัว  r    เปิด ไม่ก้อง ʍ   ȷ̊   เปิด ก้อง ʋ     

+ พยัญชนะภาษาไหลดั้งเดิม (Ostapirat 2004)สีเขียวคือเสียงที่สามารถปรากฏในตำแหน่งท้ายพยางค์ ริมฝีปาก ริมฝีปากกับฟัน ปุ่มเหงือก เพดานแข็ง เพดานอ่อน เส้นเสียงหรือลิ้นไก่ นาสิก m  n ɲ ŋ  หยุด ไม่ก้อง p  t c k ʔ หยุด ก้อง b  d ɟ ɡ  เสียดแทรก ไม่ก้อง   s    เปิด w ʋ l j  รัว   r   ʀ
+ สระภาษาไหลดั้งเดิม (Norquest 2007) ระดับลิ้น หน้า กลาง หลัง ปิด    กลาง    เปิด
# ตำบลบางรักน้อย
บางรักน้อย เป็นตำบลหนึ่งในอำเภอเมืองนนทบุรี จังหวัดนนทบุรี มีพื้นที่ทั้งหมด 5.8 ตารางกิโลเมตร (3,625 ไร่) แบ่งเป็นเนื้อที่ที่ใช้ทำเกษตร 1,929 ไร่ และเนื้อที่สำหรับใช้ประโยชน์เป็นสวนผลไม้และที่พักอาศัยประมาณ 1,696 ไร่ ตั้งอยู่บนพื้นที่ราบลุ่มทางตะวันตกของแม่น้ำเจ้าพระยา ประชากรส่วนใหญ่ตั้งบ้านเรือนอยู่ริมคลองต่าง ๆ  เช่น คลองบางประดู่, คลองบางรักใหญ่, คลองแม่ร่องกร่าง, คลองอ้อมนนท์ เป็นต้น

ที่ตั้งและอาณาเขต
ตำบลบางรักน้อยตั้งอยู่ทางทิศตะวันตกเฉียงเหนือของอำเภอเมืองนนทบุรี มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับตำบลอ้อมเกร็ดและตำบลท่าอิฐ (อำเภอปากเกร็ด)
 ทิศตะวันออก ติดต่อกับตำบลไทรม้า (อำเภอเมืองนนทบุรี)
 ทิศใต้ ติดต่อกับตำบลบางกร่าง (อำเภอเมืองนนทบุรี) และตำบลบางเลน (อำเภอบางใหญ่)
 ทิศตะวันตก ติดต่อกับตำบลบางรักใหญ่และตำบลบางรักพัฒนา (อำเภอบางบัวทอง)

การแบ่งเขตการปกครอง
ตำบลบางรักน้อยแบ่งเขตการปกครองออกเป็น 6 หมู่บ้าน ได้แก่
 หมู่ที่ 1 บ้านบางประดู่
 หมู่ที่ 2 บ้านบางรักน้อย
 หมู่ที่ 3 บ้านบางรักน้อย
 หมู่ที่ 4 บ้านบางรักน้อย
 หมู่ที่ 5 บ้านหนองบัว
 หมู่ที่ 6 บ้านบางประดู่ใหญ่
# คัลวิหาร
คัลวิหาร  หรือ อุตตราราม เป็นวิหารที่ประดิษฐานหมู่พระพุทธรูปสลักเข้าไปในหน้าผาหินแกรนิต 4 องค์ "คัลวิหาร" แปลว่า วิหารหิน หรือ อารามหิน สร้างโดยพระเจ้าปรากรมพาหุมหาราช ในราวปี พ.ศ. 1696 – 1729https://www.bloggang.com/m/mainblog.php?id=aerides&month=13-04-2014&group=248&gblog=4 วิหารแกะสลักแห่งนี้เป็นส่วนหนึ่งของนครโบราณโปโฬนนรุวะ ตั้งอยู่ในเมืองโปโฬนนะรุวะ ประเทศศรีลังกา

พระพุทธรูปแกะสลักในแกรนิตทั้ง 4 พระองค์ ได้แก่ 
พระพุทธรูปปางสมาธิ ฐานของพระพุทธรูปสลักเป็นวัชระและสิงห์ ด้านหลังแกะสลักลักษณะคล้ายวิมานหรือซุ้ม
พระพุทธรูปปางสมาธิ มีขนาดเล็กกว่าองค์ที่กล่าวไปก่อนหน้า ประทับนั่งบนบัลลังก์บัวคว่ำบัวหงาย สองข้างมีประดิษฐานเทวดาแกะสลักตามศิลปะปาละ
 พระพุทธรูปปางรำพึง มีความสูง 7 เมตร 
พระพุทธปางไสยาศน์เสด็จดับขันธปรินิพพาน
เดิมสันนิษฐานว่าพระพุทธรูปทั้ง 4 องค์ประดิษฐานภายในวิหาร จากการพบแนวฐานก่อด้วยอิฐเป็นร่องรอลการก่อสร้างวิหาร
# ตำบลบางกร่าง
บางกร่าง เป็นตำบลหนึ่งในอำเภอเมืองนนทบุรี จังหวัดนนทบุรี ตั้งอยู่บนที่ราบลุ่มแม่น้ำเจ้าพระยา มีลำคลองไหลผ่าน เหมาะแก่การทำการเกษตรกรรม ประชากรส่วนใหญ่นับถือศาสนาพุทธ

ที่ตั้งและอาณาเขต
ตำบลบางกร่างตั้งอยู่ทางทิศตะวันตกของอำเภอเมืองนนทบุรี มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับตำบลบางรักน้อย (อำเภอเมืองนนทบุรี)
 ทิศตะวันออก ติดต่อกับตำบลบางศรีเมือง (อำเภอเมืองนนทบุรี)
 ทิศใต้ ติดต่อกับตำบลบางสีทองและตำบลบางขุนกอง อำเภอบางกรวย
 ทิศตะวันตก ติดต่อกับตำบลบางเลน (อำเภอบางใหญ่)

การแบ่งเขตการปกครอง
ตำบลบางกร่างแบ่งเขตการปกครองออกเป็น 10 หมู่บ้าน ได้แก่
 หมู่ที่ 1 บ้านบางกร่างหรือบ้านจิตต์วิสุทธิ์
 หมู่ที่ 2 บ้านบางกร่าง
 หมู่ที่ 3 บ้านบางกร่าง
 หมู่ที่ 4 บ้านบางกร่าง
 หมู่ที่ 5 บ้านบางนางเกริก
 หมู่ที่ 6 บ้านบางนางเกริก
 หมู่ที่ 7 บ้านบางกร่าง
 หมู่ที่ 8 บ้านวัดขวัญเมือง
 หมู่ที่ 9 บ้านบางระโหง
 หมู่ที่ 10 บ้านวัดประชารังสรรค์
# โบอิง 377 สตาร์โตครุยเซอร์
โบอิง 377 สตาร์โตครูซเซอร์ (Boeing 377 Stratocruiser) เป็นเครื่องบินโดยสารพิสัยบินยาวขนาดใหญ่ ใช้เครื่องยนต์ 4 ตัว การออกแบบที่ทันสมัยในตอนนั้น; คุณลักษณะใหม่ของมันรวมถึงดาดฟ้าสองชั้นและห้องโดยสารที่มีแรงดันอากาศซึ่งเป็นคุณลักษณะใหม่ในอากาศยานขนส่ง สามารถบรรทุกผู้โดยสารได้ 100 คน บนชั้นธรรมดา บวก 14 ในเลานจ์ชั้นล่าง; ที่นั่งปกติสำหรับผู้โดยสาร 63 หรือ 84 คนหรือผู้โดยสารที่มีที่นั่งจำนวน 28 คนและห้าที่นั่ง

สตาร์โตครุยเซอร์มีขนาดใหญ่กว่าดักลาส ดีซี-6 และล็อกฮีด คอนสเทลเลชั่น และมีต้นทุนเพิ่มขึ้นในการซื้อและใช้งาน ความน่าเชื่อถือของมันไม่ดีส่วนใหญ่เกิดจากปัญหาที่เกิดขึ้นกับเครื่องยนต์พิสตัน Pratt & Whitney R-4360 Wasp Major และปัญหาโครงสร้างและการควบคุมด้วยใบพัด มีเพียง 55 ลำ ที่สร้างขึ้นสำหรับสายการบิน และเครื่องบินต้นแบบ 1 ลำ

 ข้อมูลจำเพาะ 
มีดังต่อไปนี้

 ผู้สร้าง บริษัท โบอิง คอมเมอร์เชียล แอร์เพลน (สหรัฐอเมริกา)
 ประเภท อากาศยานพิสตัน พิสัยบินยาว เจ้าหน้าที่ 3 นาย
 เครื่องยนต์ (4x) Pratt & Whitney R-4360 Wasp Major
 ยาว 33.63 เมตร
 สูง 11.66 เมตร
 พื้นที่ปีก 164.3 ตารางเมตร
 น้ำหนักเปล่า 37,876 กิโลกรัม
 น้ำหนักวิ่งขึ้นสูงสุด 67,133 กิโลกรัม
 เพดานบินใช้งาน 9,800 เมตร
 พิสัยบินเมื่อภารกรรมบรรทุกสูงสุด 6,760 กิโลเมตร
# ฮีนตาดะ
ฮีนตาดะ  เป็นนครตั้งอยู่ริมฝั่งแม่น้ำอิรวดีในภาคอิรวดี ประเทศพม่า จากข้อมูลประชากรปี ค.ศ. 1983 เมืองมีประชากร 82,005 คน และปี ค.ศ. 2010 มีประชากรเพิ่มเป็น 170,312 คน การค้าข้าวและธัญพืชที่ปลูกในท้องถิ่นใช้ท่าเรือฮีนตาดะเป็นจุดส่งออก

เดิมฮีนตาดะปกครองโดยชาวมอญMorrison, W. S. (1915) Henzada District Office of the Superintendent, Government Printing, Rangoon, Burma, page 16,  และเป็นส่วนหนึ่งของอาณาจักรพุกาม

ภูมิอากาศ
# เลือง ซวน เจื่อง
เลือง ซวน เจื่อง (เกิด 28 เมษายน 2538) นักฟุตบอลอาชีพชาวเวียดนาม ปัจจุบันเล่นในตำแหน่งกองกลางให้กับไฮฟองและทีมชาติเวียดนาม

ซวน เจื่องเป็นนักเตะเยาวชนของสโมสรฮหว่างอัญซาลาย และได้เลื่อนขึ้นสู่ทีมชุดใหญ่ของสโมสรเมื่อ พ.ศ. 2558 พร้อมกับรับปลอกแขนกัปตันทีม ซึ่งซวน เจื่องได้รับการยกย่องเรื่องวิสัยทัศน์ของเขา การผ่านบอลและทักษะในการปั่นฟรีคิก โดย เลือง ซวน เจื่อง เป็นผู้เล่นชาวเวียดนามคนแรกที่ได้เล่นในเคลีก 1

 ชีวิตช่วงต้น 
ซวน เจื่องเกิดเมื่อวันที่ 28 เมษายน พ.ศ. 2538 ในครอบครัวที่มีลูก 2 คนซึ่งซวน เจื่องเป็นลูกคนเล็กและมีพี่สาว 1 คน พ่อของเขาซึ่งทำงานในบริษัทพลังงานในท้องถิ่นเป็นอดีตนักฟุตบอลสมัครเล่นในทีมกองทัพ เขาเป็นผู้จัดการทีมฟุตบอลชายของบริษัทพลังงาน โดยซวน เจื่องเริ่มต้นเล่นฟุตบอลเมื่ออายุ 5 ปีได้รับการฝึกโดยพ่อของเขา และเขาได้เป็นตัวแทนของจังหวัดเข้าร่วมแข่งขันในฟุตบอลเยาวชนหลายรายการ

 สโมสรอาชีพ 
 ฮหว่างอัญซาลาย 
ใน พ.ศ. 2550 เมื่อลงเล่นให้กับทีมรุ่นอายุต่ำกว่า 13 ปีให้กับทีมบ้านเกิดทำการแข่งขันในฮานอย ทีมของซวน เจื่องเกิดพักโรงแรมเดียวกับโค้ชทีมเยาวชนของฮหว่างอัญซาลาย ที่กำลังค้นหาเยาวชนเข้าร่วมศูนย์ฝึก ซวน เจื่องตัดสินใจเข้าทดสอบฝีเท้าและได้ตกลงเข้าร่วมทีมศูนย์ฝึกเยาวชน

ในเดือนพฤศจิกายน พ.ศ. 2555 ซวน เจื่องพร้อมกับเหงียน กง เฝื่อง, เหงียน ต๊วน อัญ และเจิ่น หืว ดง เจี่ยว เป็นผู้เล่น 4 คนจากศูนย์ฝึกเยาวชนที่ได้รับเชิญให้ไปร่วมฝึกซ้อมกับทีมรุ่นอายุต่ำกว่า 17 ปีของอาร์เซนอล

 บุรีรัมย์ ยูไนเต็ด (ยืมตัว) 
ในวันที่ 10 กุมภาพันธ์ พ.ศ. 2562 เลือง ซวน เจื่อง ได้ย้ายมาร่วมทีมบุรีรัมย์ ยูไนเต็ด ด้วยสัญญายืมตัวอย่างเป็นทางการ โดยเขาจะสวมเสื้อหมายเลข 21 ต่อมาในวันที่ 17 กุมภาพันธ์ เลืองได้ลงเล่นนัดแรกให้กับสโมสรในเกมกระชับมิตรนัดสุดท้ายก่อนเปิดฤดูกาล นัดที่บุรีรัมย์เปิดบ้านเสมอนครราชสีมา มาสด้า 1–1 ต่อมาในวันที่ 23 กุมภาพันธ์ พ.ศ. 2562 ไทยลีก นัดเปิดฤดูกาล 2562 เลืองประเดิมสนามให้บุรีรัมย์นัดแรกเป็นทางการในนัดที่บุรีรัมย์เปิดบ้านเสมอกับชลบุรี 2-2 ต่อมาในวันที่ 11 พฤษภาคม พ.ศ. 2562 ซวน เจื่อง ทำประตูแรกในลีกในนัดที่บุรีรัมย์เปิดบ้านเอาชนะนครราชสีมาไปได้ 2–0 โดยประตูนี้ได้รับการลงคะแนนให้เป็นประตูยอดเยี่ยมของไทยลีก ประจำเดือนพฤษภาคม 2562

อย่างไรก็ตาม ในวันที่ 26 มิถุนายน พ.ศ. 2562 ซวน เจื่อง ได้ยกเลิกสัญญายืมตัวกับทางสโมสร เนื่องจากไม่ได้รับโอกาสลงสนามเท่าที่ควร

ในวันที่ 19 ธันวาคม พ.ศ. 2562 เลือง ซวน เจื่อง ได้รับรางวัลประตูยอดเยี่ยมแห่งปี (ไทยลีก) ในงานมอบรางวัล FA Thailand Awards 2019 โดยสมาคมฟุตบอลแห่งประเทศไทย โดยประตูที่เขายิงได้นั้น เกิดขึ้นในนัดที่บุรีรัมย์พบกับนครราชสีมา เมื่อวันที่ 11 พฤษภาคม พ.ศ. 2562

 ทีมชาติ 
ในวันที่ 20 สิงหาคม พ.ศ. 2562 เลือง ซวน เจื่อง มีชื่อติดทีมชาติเวียดนามในการแข่งขันฟุตบอลโลกรอบคัดเลือก นัดที่เวียดนามจะบุกไปเยือนไทย

 การทำประตู 
อ้างอิง

 ลำดับ  วันที่  สนาม  คู่แข่ง  ทำประตู  ผล  การแข่งขัน 1.  6 ตุลาคม พ.ศ. 2559  สนามกีฬาท้งเญิ้ต นครโฮจิมินห์ เวียดนาม    4–2  5–2  กระชับมิตร

 เกียรติประวัติ 
 ทีมชาติ 
เวียดนาม
ฟุตบอลชิงแชมป์แห่งชาติอาเซียน: 
 ชนะเลิศ:  2561

 รางวัลส่วนตัว 
 รองเท้าเงินเวียดนาม: 2559
 ประตูยอดเยี่ยม โตโยต้า ไทยลีก: พฤษภาคม 2562
 รางวัลประตูยอดเยี่ยมแห่งปี (ไทยลีก) FA Thailand Awards 2019
# กลุ่มเกาะชากอส
กลุ่มเกาะชากอส  หรือ หมู่เกาะชากอส (Chagos Islands เดิมชื่อ Bassas de Chagas, ต่อมาคือ Oil Islands) เป็นกลุ่มอะทอลล์ 7 อะทอลล์ ประกอบด้วยเกาะเขตร้อนมากกว่า 60 เกาะในมหาสมุทรอินเดีย ทางใต้ของกลุ่มเกาะมัลดีฟส์ราว 500 กม. (310 ไมล์) แนวหมู่เกาะนี้ตั้งอยู่ทางใต้สุดของเทือกเขาชากอส-แลกคาดิฟ แนวเทือกเขายาวในมหาสมุทรอินเดีย กลุ่มเกาะเป็นส่วนหนึ่งของบริติชอินเดียนโอเชียนเทร์ริทอรี เมื่อวันที่ 22 พฤษภาคม 2025 สหราชอาณาจักรได้ลงนามในสนธิสัญญายกหมู่เกาะดังกล่าวให้กับมอริเชียส โดยยังคงควบคุมฐานทัพทหารดิเอโกการ์เซียโดยจ่ายค่าเช่ารายปีให้กับมอริเชียส
# แม่น้ำเมฆนา
แม่น้ำเมฆนา (,) เป็นหนึ่งในสายแม่น้ำสายสำคัญที่สุดของประเทศบังกลาเทศ เป็นหนึ่งในสามของแมน้ำที่ก่อให้เกิดสามเหลี่ยมปากแม่น้ำคงคา ดินดอนสามเหลี่ยมปากแม่น้ำที่มีขนาดใหญ่ที่สุดในโลกที่แผ่ออกไปถึงอ่าวเบงกอล

แม่น้ำเมฆนาเป็นแม่น้ำที่กว้างที่สุดในบรรดาแมน้ำที่ไหลในเขตแดนของประเทศบังกลาเทศ และที่จุดใกล้กับเมืองโภลา แม่น้ำเมฆนามีความกว้าง 12 กม.
# ภาษาซ้านจัย
ภาษาม่านเชาลาน หรือ ภาษาเชาลาน เป็นภาษาในกลุ่มภาษาไทของภาคเหนือของเวียดนาม พูดโดยชาวซ้านจัยกลุ่มเชาลาน ชาวซ้านจัยส่วนใหญ่จะพูดรูปแบบหนึ่งของภาษาจีน ตาม พิทยาวัฒน์ พิทยาภรณ์ (2009) ภาษานี้มีความเกี่ยวข้องกับภาษาจ้วงชงจัวและช่างซี ซึ่งทั้งสองจัดอยู่ในภาษาจ้วงหยงหนานตาม Ethnologue ตามการเล่าของคน ชาวเชาลานและซ้านจัยมาจากจีนตอนใต้ตั้งแต่ 400 ปีก่อนเป็นกลุ่มเดียวกันแม้ว่าจะพูดต่างภาษากัน ซึ่งทั้งสองใช้อักษรจีนในการบันทึก
# อิมกังจัวยี่
อิมกังจัวยี่ หรือที่คนไทยเรียกว่า ธนบัตรกงเต็ก เป็นกระดาษเงินกระดาษทองรูปแบบหนึ่ง ที่ถูกพิมพ์รูปและทำให้มีลักษณะคล้ายธนบัตร หรือสกุลเงินที่มีอยู่จริง อิมกังจัวยี่ถูกนำมาใช้ในการเผากระดาษให้แก่บรรพบุรุษที่ล่วงลับตามความเชื่อของชาวจีนว่าเป็นสกุลเงินที่สามารถนำไปใช้จ่ายได้ในอีกภพภูมิหนึ่ง

สันนิษฐานว่าอิมกังจัวยี่ถูกคิดค้นโดยชาวจีนสมัยใหม่ในราวคริสตศตวรรศที่ 19 - 20 รูปแบบของลายบนธนบัตรนั้นมีหลากหลาย ขึ้นอยู่กับท้องถิ่นหรือประเทศที่ผู้ผลิตอยู่ เช่น ในประเทศจีนมักพบธนบัตรอิมกังจัวยี่ที่ทำเลียนแบบธนบัตรหยวน แต่ที่พบทั่วไปคือรูปแบบที่ทำเลียนแบบธนบัตรดอลล่าร์สหรัฐYogerst, Joseph R. (2005). Singapore: State of the Art. R Ian Lioyd Productions Ltd. p. 38. ISBN 978-9810465896. โดยทั่วไปมักแทนที่หน้าบุคคลบนธนบัตร เช่น ท่านประธานเหมาบนธนบัตรหยวน หรือ เบนจามิน แฟรงคลิน บนธนบัตรดอลล่าร์สหรัฐ ด้วยพระรูปของพระยม เทพแห่งยมบาล ตามความเชื่อของพุทธมหายาน, ขงจื้อ หรือ เง็กเซียนฮ่องเต้ ค่าเงินของธนบัตรมีตั้งแต่รูปแบบที่ใกล้เคัยงชีวิตจริง เช่น 5 หยวน ไปจนถึง 100,000,000 ดอลล่าร์สหรัฐSmith, Ward & Matravers, Brian (1970). Chinese Banknotes, p.144-145. Shirjieh Publishers, Menlo Park, California ในปัจจุบัน นอกจากการพิมพ์ภาพเทพเจ้าบนธนบัตรแล้ว ยังมีการนำภาพทิวทัศน์ วัด หรือศาลเจ้าต่าง ๆ มาประดับเพื่อความสวยงามตามความเหมาะสม
# ภาษาซึนลาว
ภาษาซึนลาว เป็นภาษาในกลุ่มภาษาไท มีการพูดในจังหวัดลายเจิวของภาคตะวันตกเฉียงเหนือของเวียดนาม
 อ้างอิง
# ชาวตั่ย
ชาวตั่ย คือบุคคลที่พูดภาษาในกลุ่มภาษาไทกลาง และอาศัยอยู่ทางภาคเหนือของเวียดนาม มีจำนวนประชากรประมาณ 1.7 ล้านคน ทำให้เป็นกลุ่มชาติพันธุ์ที่ใหญ่ที่สุดเป็นอันดับที่สองในเวียดนาม รองจากชาวเวียดนาม ส่วนใหญ่อยู่ในภาคเหนือของเวียดนามโดยเฉพาะอย่างยิ่งในจังหวัดกาวบั่ง, หลั่งเซิน, บั๊กกั่น, ท้ายเงวียน และกว๋างนิญ ในหุบเขาและเนินเขาของภูเขา ในที่ราบอุดมสมบูรณ์ โดยทั่วไปมักปลูกข้าว นอกจากนั้นยังมีปลูกข้าวโพดและมันฝรั่งหวานอีกด้วย

หมู่บ้านของชาวตั่ยมักมีขนาดประมาณ 15-20 ครัวเรือน และมักตั้งอยู่บนตีนเขา

ชาวตั่ยมีความเกี่ยวข้องอย่างใกล้ชิดกับชาวนุงและชาวจ้วงในประเทศจีน

thumbnail|left|ร้อยละของชาวตั่ยแต่ละจังหวัด (2009)
# กลุ่มภาษาเอิงเกอ
กลุ่มภาษาเอิงเกอ เป็นกลุ่มภาษาสำหรับภาษาอันดามันสองภาษา Önge และ Jarawa มีการพูดในทางตอนใต้ของหมู่เกาะอันดามัน นอกจากนี้ยังมีภาษาเซนทิเนลที่คาดว่าอยู่ในกลุ่มภาษานี้แต่ไม่มีการยืนยัน ซึ่งมีผู้พูดประมาณ 15–500 คน และภาษา Jangil ที่สูญไปแล้วในระหว่าง 1895 และ 1920 ซึ่งไม่สามารถเข้าใจกับภาษาอื่นในกลุ่มได้ แต่พบความเกี่ยวข้องกับภาษา Jarawa
 อ้างอิง
# ภาษาตุรุง
ภาษาตุรุง เป็นภาษาจีน-ทิเบตที่มีความเสี่ยงต่อการสูญหาย โดยมีความใกล้ชิดกับ Singpho ที่มีผู้พูดใน 7 หมู่บ้านทางตอนกลางของรัฐอัสสัม ชาวตุรุงหลายคนในปัจจุบันหันไปพูดภาษาอัสสัมแทน

ความเป็นไปได้ถึงร่องรอยภาษาไท
บรรพบุรุษของชาวตุรุงในปัจจุบันอาจพูดภาษาไทที่มีชื่อว่า ตุรุง หรือ ไทรง และปัจจุบันสูญหายแล้ว ภาษาตุรุงสมัยใหม่ได้รับอิทธิจากกลุ่มภาษาไท
# หลั่งเซิน
หลั่งเซิน  เป็นนครภายใต้จังหวัดแห่งหนึ่งและเป็นเมืองศูนย์กลางการปกครองของจังหวัดหลั่งเซิน สามารถเดินทางได้โดยทางถนนและทางรถไฟจากฮานอย ซึ่งเป็นเมืองหลวงของเวียดนาม และเป็นจุดที่อยู่เหนือสุดของทางหลวงแผ่นดินเวียดนามหมายเลข 1
# จังกิล
Jangil (หรือ Rutland Jarawa) เคยเป็นหนึ่งในชาวพื้นเมืองของหมู่เกาะอันดามันในอ่าวเบงกอล พวกเขาอาศัยอยู่ในเกาะ Rutland และถูกเรียกว่า Rutland Jarawa เนื่องจากคาดว่าเกี่ยวข้องกับชาว Jarawa 

เนื่องจากพบและมีการบันทึกไว้ครั้งแรกในช่วงกลางทตวรรษที่ 1800 การติดต่อโดยตรงกับพวกเขาจึงหาได้ยาก และพวกเขาหลีกเลี่ยงการติดต่อ การสำรวจในทศวรรษที่ 1920 ไม่พบสัญญาณของการดำรงอยู่ของพวกเขา การสูญพันธุ์อาจเป็นผลมาจากโรคจากโลกภายนอก
# บั๊กกั่น
บั๊กกั่น  เป็นนครภายใต้จังหวัดแห่งหนึ่ง เป็นเมืองศูนย์กลางการปกครองของจังหวัดบั๊กกั่น ประเทศเวียดนาม และเป็นนครเพียงแห่งเดียวของจังหวัด มีอาณาเขตติดกับอำเภอบักทงทางทิศเหนือ ทิศตะวันออกเฉียงเหนือ และทิศตะวันตก และติดกับอำเภอเจอะเม้ยทางทิศตะวันออกเฉียงใต้และทิศตะวันตกเฉียงใต้Jean Michaud, Tim Forsyth Moving Mountains: Ethnicity and Livelihoods in Highland China, Vietnam, and Laos 2011 "Bắc Kạn province, a predominantly Tày area" นครบั๊กกั่นอยู่ห่างจากนครฮานอย 160 กิโลเมตร

ณ ค.ศ. 2019 เมืองนี้มีประชากร 45,036 คน เมืองนี้มีต้นกำเนิดจากป้อมปราการที่ก่อตั้งขึ้นใน ค.ศ. 1880 และได้รับการยกฐานะเป็นนครในวันที่ 11 มีนาคม ค.ศ. 2015 นครบั๊กกั่นแบ่งออกเป็น 6 แขวง (phường) และ 2 ตำบล (xã)